2009R0029 — LT — 06.02.2009 — 000.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

pataisytas:

▼B

KOMISIJOS REGLAMENTAS (EB) Nr. 29/2009

2009 m. sausio 16 d.

nustatantis bendro Europos dangus duomenų ryšio paslaugų reikalavimus

(Tekstas svarbus EEE)

Taikomųjų ryšio oras–žemė sistemų duomenų mainams tinka keli ryšio protokolai. Tačiau, bent jau žemėje, turėtų būti įdiegtas bendras protokolų rinkinys, kad oro erdvėje, kuriai taikomas šis reglamentas, būtų užtikrinta visuotinė sąveika. Aviaciniu telekomunikaciniu tinklu (angl. Aeronautical Telecommunication Network, toliau – ATN) ir VHF skaitmeniniu ryšiu Mode 2 (angl. Very High Frequency Digital Link Mode 2, toliau – VDL) pagrįsti ICAO nustatyti protokolai dabar laikomi vieninteliu patikrintu sprendimu, kuris gali būti suderintai įdiegtas. Todėl reikėtų, kad valstybės narės turėtų užtikrintų galimybę rinktis šį sprendimą.

Kiek padidės eismo pajėgumai pradėjus teikti duomenų ryšio paslaugas priklauso nuo to, kiek bus vykdoma skrydžių su duomenų ryšio funkcija. Pakankamam pajėgumų prieaugiui pasiekti nemaža skrydžių dalis (ne mažiau kaip 75 %) turėtų būti vykdoma orlaiviais su duomenų ryšio funkcija.

Europoje išaugus oro eismo apimčiai ir laukiant tolesnio jos augimo, reikia atitinkamai didinti oro eismo valdymo pajėgumą. Dėl to būtina tobulinti veiklą, visų pirma didinti skrydžių vadovų ir pilotų ryšio efektyvumą. Kalbinio ryšio kanalai tampa vis labiau perpildyti, todėl jie turėtų būti papildyti duomenų perdavimu ryšiu orasžemė.

1 straipsnis

Dalykas ir taikymo sritis

1. Šiuo reglamentu nustatomi reikalavimai, kaip koordinuotai diegti duomenų ryšio paslaugas, pagrįstas tiesioginiu duomenų perdavimu ryšiu oras–žemė, kaip apibrėžta 2 straipsnio 5 punkte.

2. Šis reglamentas taikomas:

c) ryšio oras–žemė sistemoms, jų sudedamosioms dalims ir susijusioms procedūroms.

3. Šis reglamentas taikomas visiems bendrojo oro eismo skrydžiams, vykdomiems laikantis skrydžių pagal prietaisus taisyklių I priedo A dalyje nurodytoje oro erdvėje virš FL 285.

Be to, nuo 2015 m. vasario 5 d. jis taikomas visiems bendrojo oro eismo skrydžiams, vykdomiems laikantis skrydžių pagal prietaisus taisyklių I priedo B dalyje nurodytoje oro erdvėje virš FL 285.

4. Laikantis atitinkamų taikymo datų, šis reglamentas taikomas 3 dalyje nustatytoje oro erdvėje paslaugas bendrajam oro eismui teikiantiems oro eismo paslaugų teikėjams (toliau – ATS teikėjams).

2 straipsnis

Apibrėžtys

Šiame reglamente vartojamos Reglamento (EB) Nr. 549/2004 2 straipsnyje pateiktos apibrėžtys.

Taip pat vartojamos šios apibrėžtys:

3 straipsnis

Duomenų ryšio paslaugos

1. ATS teikėjai užtikrina, kad 1 straipsnio 3 dalyje nurodytoje oro erdvėje oro eismo paslaugas teikiančios ATS tarnybos galėtų teikti ir valdyti II priede nustatytas duomenų ryšio paslaugas.

2. Nepažeidžiant šio straipsnio 4 dalies, veiklos vykdytojai užtikrina, kad orlaiviuose, kuriais vykdomi 1 straipsnio 3 dalyje nurodyti skrydžiai ir kurių individualūs tinkamumo skraidyti pažymėjimai pirmą kartą išduoti 2011 m. sausio 1 d. arba po tos dienos, būtų įdiegtos priemonės naudotis II priede nustatytomis duomenų ryšio paslaugomis.

3. Nepažeidžiant šio straipsnio 4 dalies, veiklos vykdytojai užtikrina, kad orlaiviuose, kuriais vykdomi 1 straipsnio 3 dalyje nurodyti skrydžiai ir kurių individualūs tinkamumo skraidyti pažymėjimai pirmą kartą išduoti iki 2011 m. sausio 1 d., būtų įdiegtos priemonės naudotis II priede nustatytomis duomenų ryšio paslaugomis nuo 2015 m. vasario 5 d.

4. 2 ir 3 dalys netaikomos:

c) valstybiniams orlaiviams;

5. Valstybės narės, kurios nuo 2014 m. sausio 1 d. pradedamuose naudoti naujuose valstybiniuose krovininiuose orlaiviuose nutaria įdiegti duomenų ryšio funkciją laikydamosi standartų, kurie nėra susiję su kariniais naudojimo reikalavimais, užtikrina, kad šiuose orlaiviuose veiktų II priede nustatytos duomenų ryšio paslaugos.

4 straipsnis

Susijusios procedūros

Oro eismo paslaugas teikiantys ATS teikėjai ir veiklos vykdytojai, besinaudojantys oro eismo paslaugomis, kurių pagrindas II priede nustatytos duomenų ryšio paslaugos, taiko standartines procedūras, suderintas su atitinkamomis Tarptautinės civilinės aviacijos organizacijos (toliau – ICAO) nuostatomis, taikomomis:

5 straipsnis

ATS teikėjų pareigos, susijusios su duomenų perdavimo ryšiu

1. ATS teikėjai užtikrina, kad 1 straipsnio 2 dalyje nurodytos žemės sistemos ir jų sudedamosios dalys tiktų taikomosioms ryšio oras–žemė sistemoms, nustatytoms III priedo 2 ir 3 punkte nurodytuose ICAO standartuose.

2. ATS teikėjai užtikrina, kad 1 straipsnio 2 dalies c punkte nurodytomis žemės sistemomis ir jų sudedamosiomis dalimis ištisinis ryšys veiktų pagal IV priedo A dalyje nustatytus reikalavimus, keliamus taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainams.

3. Nuo kitų organizacijų teikiamų ryšio paslaugų – reikalingų su orlaiviais keistis taikomųjų žemės ir oro sistemų, nustatytų III priedo 2 ir 3 punkte nurodytuose ICAO standartuose, duomenimis – priklausomi ATS teikėjai užtikrina, kad šios paslaugos būtų teikiamos pagal susitarimų dėl paslaugos lygio sąlygas, į kuriuos visų pirma įtraukiama:

c) susijusi medžiaga, kuri turi būti pateikta paslaugos kokybės ir ryšio paslaugų veikimo kontrolei.

4. Reikiamai atsižvelgdami į galimus naudojamos ryšio technologijos aprėpties apribojimus, ATS teikėjai imasi tinkamų priemonių užtikrinti, kad duomenimis būtų galima keistis su visais orlaiviais, skrendančiais tų teikėjų atsakomybei priklausančioje oro erdvėje ir turinčiais šio reglamento reikalavimus atitinkančią duomenų ryšio funkciją.

5. Pagal Komisijos reglamentą (EB) Nr. 1032/2006 ( 7 ) skrydžio duomenų apdorojimo sistemose ATS teikėjai įdiegia registracijos informacijos perdavimo ir kitos tarnybos informavimo procedūrą, siejančią ATS tarnybas, kiek tai susiję su automatinių sistemų, kurias skrydžių valdymo tarnybos naudoja keisdamosi skrydžio duomenimis, reikalavimais.

6. ATS teikėjai kontroliuoja ryšio paslaugų kokybę ir tikrina, ar jos atitinka veikimo charakteristikų lygį, būtiną jų atsakomybei priklausančioje veiklos aplinkoje.

6 straipsnis

Veiklos vykdytojų pareigos, susijusios su duomenų perdavimo ryšiu

1. Veiklos vykdytojai užtikrina, kad 1 straipsnio 2 dalies c punkte nurodytos orlaivių sistemos ir jų sudedamosios dalys, įmontuotos 3 straipsnio 2 ir 3 dalyje nurodytuose orlaiviuose, tiktų taikomosioms ryšio oras–žemė sistemoms, apibrėžtoms III priedo 2 ir 3 punkte nurodytuose ICAO standartuose.

2. Veiklos vykdytojai užtikrina, kad 1 straipsnio 2 dalies c punkte nurodytomis orlaivių sistemomis ir jų sudedamosiomis dalimis, įmontuotomis 3 straipsnio 2 ir 3 dalyje nurodytuose orlaiviuose, ištisinis ryšys veiktų pagal IV priedo A dalyje nustatytus reikalavimus, keliamus taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainams.

3. Veiklos vykdytojai užtikrina, kad 1 straipsnio 2 dalies c punkte nurodytomis orlaivių sistemomis ir jų sudedamosiomis dalimis, įmontuotomis 3 straipsnio 2 ir 3 dalyje nurodytuose orlaiviuose, oro ir žemės ryšys veiktų pagal IV priedo B arba C dalyje nustatytus reikalavimus, keliamus taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainams.

4. Reikiamai atsižvelgdami į galimus naudojamos ryšio technologijos aprėpties apribojimus, 3 dalyje nurodyti veiklos vykdytojai imasi tinkamų priemonių užtikrinti, kad jų orlaiviai su duomenų ryšio funkcija ir visos ATS tarnybos, kurios gali valdyti tų veiklos vykdytojų orlaiviais vykdomus skrydžius 1 straipsnio 3 dalyje nurodytoje oro erdvėje, galėtų keistis duomenimis.

7 straipsnis

Bendrosios valstybių narių pareigos, susijusios su duomenų perdavimo ryšiu

1. Reikiamai atsižvelgdamos į galimus naudojamos ryšio technologijos aprėpties apribojimus, 1 straipsnio 3 dalyje nurodytai oro erdvei ATS teikėjus paskyrusios valstybės narės užtikrina, kad IV priedo B dalyje nustatytus reikalavimus atitinkančios ryšio oras–žemė paslaugos būtų prieinamos veiklos vykdytojų orlaiviams, skrendantiems oro erdvėje, už kurią tie teikėjai atsakingi, kad būtų galima keistis taikomųjų ryšio oras–žemė sistemų, apibrėžtomis III priedo 2 ir 3 punkte nurodytuose ICAO standartuose, duomenimis.

2. Valstybės narės užtikrina, kad oro navigacijos paslaugų teikėjai ir kiti ryšio paslaugas teikiantys subjektai įgyvendintų tinkamą II priede nustatytų duomenų ryšio paslaugų duomenų mainų saugumo politiką, visų pirma taikydami bendras saugumo taisykles, kad būtų apsaugoti šiems duomenų mainams reikalingi paskirstytieji fiziniai ištekliai.

3. Valstybės narės užtikrina, kad būtų taikomos suderintos adresavimo informacijos valdymo procedūros siekiant aiškiai identifikuoti ryšio oras–žemė sistemas, naudojamas taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainams.

8 straipsnis

Duomenų perdavimas ryšiu su valstybiniais krovininiais orlaiviais

1. Valstybės narės užtikrina, kad 1 straipsnio 2 dalies c punkte nurodytos orlaivių sistemos ir jų sudedamosios dalys, įmontuotos 3 straipsnio 5 nurodytuose valstybiniuose krovininiuose orlaiviuose, tiktų taikomosioms ryšio oras–žemė sistemoms, apibrėžtoms III priedo 2 ir 3 punkte nurodytuose ICAO standartuose.

2. Valstybės narės užtikrina, kad 1 straipsnio 2 dalies c punkte nurodytomis orlaivių sistemomis ir jų sudedamosiomis dalimis, įmontuotomis 3 straipsnio 5 dalyje nurodytuose valstybiniuose krovininiuose orlaiviuose, ištisinis ryšys veiktų pagal IV priedo A dalyje nustatytus taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainų reikalavimus.

3. Valstybės narės užtikrina, kad 1 straipsnio 2 dalies c punkte nurodytomis orlaivių sistemomis ir jų sudedamosiomis dalimis, įmontuotomis 3 straipsnio 5 dalyje nurodytuose valstybiniuose krovininiuose orlaiviuose, oro ir žemės ryšys veiktų pagal IV priedo B arba C dalyje nustatytus taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainų reikalavimus.

9 straipsnis

Oro navigacijos paslaugų teikėjų ir kitų subjektų pareigos, susijusios su duomenų perdavimu ryšiu

Oro navigacijos paslaugų teikėjai ir kiti subjektai, teikiantys ryšio paslaugas taikomųjų ryšio oras–žemė sistemų, apibrėžtų III priedo 2 ir 3 punkte nurodytuose ICAO standartuose, duomenų mainams, užtikrina, kad 1 straipsnio 2 dalies c punkte nurodytomis žemės sistemomis oro ir žemės ryšys užtikrinamas pagal IV priedo B arba C dalyje nustatytus reikalavimus.

10 straipsnis

Saugos reikalavimai

Valstybės narės imasi būtinų priemonių užtikrinti, kad prieš atliekant bet kokius 1 straipsnio 2 dalyje nurodytų sistemų pakeitimus arba prieš pradedant diegti naujas sistemas, susijusios šalys atliktų saugos įvertinimą, įskaitant pavojaus identifikavimą, rizikos įvertinimą ir mažinimą.

11 straipsnis

Sudedamųjų dalių atitiktis arba tinkamumas naudoti

Šio reglamento 1 straipsnio 2 dalyje nurodytų sistemų sudedamųjų dalių gamintojai arba jų įgaliotieji Bendrijoje įsisteigę atstovai, prieš išduodami Reglamento (EB) Nr. 552/2004 5 straipsnyje nurodytą sudedamosios dalies EB atitikties arba tinkamumo naudoti deklaraciją įvertina tų sudedamųjų dalių atitiktį arba tinkamumą naudoti pagal V priede nustatytus reikalavimus, nepažeisdami 2 dalies nuostatų.

Laikoma, kad Reglamento (EB) Nr. 216/2008 reikalavimus atitinkančios tinkamumo skraidyti sertifikavimo procedūros, kai jos pasirenkamos sertifikuoti 1 straipsnio 2 dalies b ir c punkte nurodytų sistemų orlaiviuose įmontuojamas sudedamąsias dalis, yra tinkamos tų sudedamųjų dalių atitikčiai įvertinti, jeigu taikant tas procedūras įrodoma, kad laikomasi šiame reglamente nustatytų sąveikos, eksploatacinių charakteristikų ir saugos reikalavimų.

12 straipsnis

Sistemų tikrinimas

1. Oro navigacijos paslaugų teikėjai, galintys įrodyti arba įrodę, kad jie laikosi VI priede nustatytų sąlygų, 1 straipsnio 2 dalies a ir c punktuose nurodytas sistemas patikrina pagal VII priedo A dalyje nustatytus reikalavimus.

2. Oro navigacijos paslaugų teikėjai, negalintys įrodyti, kad jie laikosi VI priede nustatytų sąlygų, pareigą patikrinti 1 straipsnio 2 dalies a ir c punkte nurodytas sistemas subrangos sutartimi perduoda notifikuotajai įstaigai. Šis patikrinimas atliekamas pagal VII priedo B dalyje nustatytus reikalavimus.

13 straipsnis

Papildomi reikalavimai

1. ATS teikėjai užtikrina, kad ryšio oras–žemė duomenų mainai, vykdomi III priedo 2 ir 3 punkte nurodytuose ICAO standartuose apibrėžtomis taikomosiomis ryšio oras–žemė sistemomis, būtų registruojami pagal III priedo 6, 7 ir 8 punktuose nurodytus ICAO standartus, taikomus duomenų perdavimui ryšiu registravimo žemėje funkcijai.

2. III priedo 9 punkte nurodytas „Eurocae“ dokumentas laikomas pakankama priemone įvertinti, ar laikomasi 1 dalyje numatyto ryšio oras–žemė duomenų mainų registravimo reikalavimų, nustatytų III priedo 6, 7 ir 8 punktuose nurodytuose ICAO standartuose.

3. ATS teikėjai:

c) užtikrina, kad darbo metodai ir veiklos procedūros atitiktų šį reglamentą.

4. Valstybės narės imasi būtinų priemonių užtikrinti, kad centralizuota skrydžių planų apdorojimo ir skirstymo tarnyba:

c) užtikrintų, kad darbo metodai ir veiklos procedūros atitiktų šį reglamentą.

5. Oro navigacijos paslaugų teikėjai užtikrina, kad visi susiję darbuotojai būtų deramai supažindinti su atitinkamomis šio reglamento nuostatomis ir kad jie būtų tinkamai išmokyti atlikti savo darbo funkcijas.

6. Veiklos vykdytojai imasi reikiamų priemonių užtikrinti, kad su duomenų ryšio įranga dirbantys darbuotojai būtų deramai supažindinti su šiuo reglamentu ir kad jie būtų deramai išmokyti atlikti savo darbo funkcijas ir kad, jeigu įmanoma, lakūno kabinoje būtų duomenų ryšio įrangos naudojimo instrukcijos.

7. Valstybės narės imasi būtinų priemonių užtikrinti, kad planuojant skrydžius dalyvaujantys darbuotojai dirbantys su IFPS sistema būtų deramai supažindinti su šiame reglamente nustatytais reikalavimais ir kad jie būtų tinkamai išmokyti atlikti savo darbo funkcijas.

8. Valstybės narės užtikrina, kad susijusi duomenų ryšio paslaugų naudojimo informacija būtų paskelbta nacionaliniuose aviacijos informacijos leidiniuose.

14 straipsnis

Išimtys

1. Jei dėl tam tikrų priežasčių, nustatytų remiantis 3 dalyje nurodytais kriterijais, konkrečių tipų orlaiviai neatitinka šio reglamento reikalavimų, susijusios valstybės narės ne vėliau kaip iki 2012 m. gruodžio 31 d. praneša Komisijai išsamią informaciją, kuria būtų pateisintas poreikis šių tipų orlaiviams daryti išimtį.

2. Komisija nagrinėja 1 dalyje nurodytus prašymus taikyti išimtis ir pasitarusi su susijusiomis šalimis, priima sprendimą pagal Reglamento (EB) Nr. 549/2004 5 straipsnio 3 dalyje nurodytą procedūrą.

3. 1 dalyje minimi kriterijai yra šie:

15 straipsnis

Įsigaliojimas ir taikymas

Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

Šis reglamentas taikomas nuo 2013 m. vasario 7 d.

Šis reglamentas yra privalomas visas ir tiesiogiai taikomas visose valstybėse narėse.

I PRIEDAS

1 straipsnio 3 dalyje nurodyta oro erdvė

A DALIS

►C1 1 straipsnio 3 dalies pirmoje pastraipoje ◄ nurodytai oro erdvei priskiriama oro erdvė virš FL 285 šiuose skrydžių informacijos regionuose (FIR) ir viršutiniuose skrydžių informacijos regionuose (UIR):

B DALIS

►C1 1 straipsnio 3 dalies antroje pastraipoje ◄ nurodytai oro erdvei priskiriama A dalyje nustatyta oro erdvė virš FL 285 bei šie skrydžių informacijos regionai (FIR) ir viršutiniai skrydžių informacijos regionai (UIR):

II PRIEDAS

3, 4, 5 ir 7 straipsniuose ir IV priede nurodytų duomenų ryšio paslaugų apibrėžtis

1. Duomenų perdavimo ryšio užmezgimo funkcijos (angl. Data Link Communications Initiation Capability, DLIC) apibrėžtis

Naudojantis DLIC paslauga galima keistis informacija, kuri būtina žemės ir orlaivių duomenų ryšio sistemų duomenų perdavimo ryšiui užmegzti.

DLIC paslauga teikiama tam, kad būtų galima:

DLIC paslaugos teikimo tikslais, orlaiviuose įmontuotų ir žemės duomenų ryšio sistemų duomenų mainai atitinka:

2. ATC ryšio valdymo paslaugos (angl. ATC Communications Management, ACM) apibrėžtis

ACM paslauga, kuria skrydžių įguloms ir skrydžių vadovams užtikrinama automatizuota ATC (kalbinio ir duomenų) ryšio perdavimo pagalba, ją sudaro:

ACM paslaugos teikimo tikslais orlaiviuose įmontuotų duomenų ryšio sistemų ir žemės duomenų ryšio sistemų duomenų mainai atitinka:

3. ATC leidimų ir informacijos paslaugos (angl. ATC Clearances and Information, ACL) apibrėžtis

Naudodamosi ACL paslauga skrydžių įgulos ir skrydžių vadovai gali keistis skrydžio vykdymo duomenimis, kuriems priskiriama:

ACL paslaugos teikimo tikslais orlaiviuose įmontuotų duomenų ryšio sistemų ir žemės duomenų ryšio sistemų duomenų mainai atitinka:

4. ATC mikrofonų patikrinimo paslaugos (angl. ATC Microphone Check, AMC) apibrėžtis

Naudodamiesi AMC paslauga skrydžių vadovai gali tuo pačiu metu siųsti nurodymą keliems orlaiviams, kuriuose įdiegta duomenų ryšio funkcija, kad skrydžių įgulos patikrintų, ar jų kalbinio ryšio įranga neblokuoja tam tikro kalbinio ryšio kanalo.

Šis nurodymas duodamas tik tiems orlaiviams, kurių įranga veikia blokuojamu dažniu.

AMC paslaugos teikimo tikslais, orlaiviuose įmontuotų duomenų ryšio sistemų ir žemės duomenų ryšio sistemų duomenų mainai atitinka:

III PRIEDAS

3, 5, 6, 7, 8, 9 ir 13 straipsniuose ir IV priede nurodytos ICAO nuostatos

3 ir 13 straipsniuose bei II priede nurodyti „Eurocae“ dokumentai

6. ICAO 10 priedo Aeronautical Telecommunications („Aviacijos telekomunikacijos“) II tomo Communication Procedures („Ryšio taisyklės“) 3 skyrius General procedures for the international aeronautical telecommunication service („Tarptautinės oro navigacijos ryšio tarnybos bendrosios procedūros“) (šeštas leidimas – 2001 m. spalio mėn., su pakeitimu Nr. 81, 2006 11 23).

8. ICAO 11 priedo Air Traffic Services („Oro eismo paslaugos“) 6 skyrius Air traffic services requirements for communications („Oro eismo paslaugų ryšio reikalavimai“) (tryliktas leidimas – 2001 m. liepos mėn., su pakeitimu Nr. 45, 2007 7 16).

9. „Eurocae“ dokumentas ED-111 Functional specifications for CNS/ATM ground recording („Funkcinės CNS/ATM registravimo žemėje specifikacijos“), 2002 m. liepos mėn., su pakeitimu Nr. 1, 2003 7 30.

10. „Eurocae“ dokumentai ED-100 (2000 m. rugsėjo mėn.) ir ED-100A (2005 m. balandis) Interoperability requirements for ATS applications using ARINC 622 Data Communications („Sąveikos reikalavimai ARNIC 622 duomenų perdavimo ryšį naudojančioms taikomosioms ATS sistemoms“).

11. „Eurocae“ dokumentas ED-120 SAFEty and Performance Requirements Standard for Air Traffic Data Link Services in Continental Airspace („Standartiniai ir veikimo charakteristikų reikalavimai oro eismo duomenų ryšio paslaugoms kontinentinėje oro erdvėje“), paskelbtas 2004 m. gegužės mėn., su 2007 m. balandžio mėn. paskelbtu pakeitimu Nr. 1 ir su 2007 m. spalio mėn. paskelbtu pakeitimu Nr. 2.